മഴ ശക്തം എറണാകുളം ഉള്പ്പെടെ നാല് ജില്ലകളില് ഓറഞ്ച് അലേര്ട്ട് സംസ്ഥാനത്ത് വിവിധ ജില്ലകളില് മഴ ശക്തമായി തുടരുന്ന സാഹചര്യത്തില് എറണാകുളം ഉള്പ്പെടെ നാല് ജില്ലകളില് ഓറഞ്ച് അലേര്ട്ട് പ്രഖ്യാപിച്ചു. തെക്കന് കേരളത്തിലും മധ്യകേരളത്തിലും മഴ കനത്തേക്കുമെന്നാണ് കാലാവസ്ഥാ നിരീക്ഷണ കേന്ദ്രം മുന്നറിയിപ്പ് ഒമ്ബത് ജില്ലകളില് ഇന്നും നാളെയും മഴ മുന്നറിയിപ്പ് നല്കിയിട്ടുണ്ട്. ആലപ്പുഴ, കോട്ടയം, എറണാകുളം, ഇടുക്കി ജില്ലകളില് ഇന്ന് ഓറഞ്ച് അലേര്ട്ട് പ്രഖ്യാപിച്ചു. തിരുവനന്തപുരം, കൊല്ലം, പത്തനംതിട്ട, തൃശൂര് കാസര്ഗോഡ് ജില്ലകളില് യെല്ലോ അലേര്ട്ട് പ്രഖ്യാപിച്ചു. തിരുവനന്തപുരം, കൊല്ലം, പത്തനംതിട്ട,ആലപ്പുഴ, കോട്ടയം, എറണാകുളം, ഇടുക്കി, തൃശൂര്, കാസര്ഗോഡ് ജില്ലകളില് നാളെ യെല്ലോ മുന്നറിയിപ്പും പുറപ്പെടുവിച്ചു. ചൊവ്വ, ബുധന് ദിവസങ്ങളിലും സംസ്ഥാനത്ത് അതിശക്തമായ മഴയ്ക്ക് സാധ്യതയുണ്ട്. മലയോര മേഖലകളില് മഴ കനത്തേക്കും കേരള തീരത്ത് ശക്തമായ കാറ്റിനും ഉയര്ന്ന തിരമാലയ്ക്കും സാധ്യതയുണ്ട്. ഇന്നും നാളെയും ബുധനാഴ്ചയും കേരളകര്ണാടക ലക്ഷദ്വീപ് തീരങ്ങളില് നിന്ന് മത്സ്യ ബന്ധനത്തിന് വിലക്കേര്പ്പെടുത്തി.The post മഴ ശക്തം എറണാകുളം ഉള്പ്പെടെ നാല് ജില്ലകളില് ഓറഞ്ച് അലേര്ട്ട് first appeared on MalayalamExpressOnline.